钦定古今图书集成/理学汇编/学行典/第177卷 > 书经 > 《虞书大禹谟》
## 钦定古今图书集成/理学汇编/学行典/第177卷 > 书经 > 《虞书大禹谟》

帝初于历山，往于田，日号泣于旻天。“于父母，负罪引
慝，祗载见瞽瞍。夔夔齐栗，瞽亦允若。”

〈蔡传〉舜耕历山，往于田之时，以不获顺于父母之故，而日号呼于旻天，于其父母，盖怨慕之深也。负罪，自负其罪，不敢以为父母之罪。引慝，自引其慝，不敢以为父母之慝也。祗敬，载，事也。瞍，长老之称。言舜敬其子职之事，以见瞽瞍也。齐，庄敬也。栗，战栗也。夔夔，庄敬战栗之容也。舜之敬畏小心而尽于事亲者如此。允，信。若，顺也。言舜以诚孝感格，虽瞽瞍顽愚，亦且信顺之，即《孟子》所谓“底豫”也。